erhwenkuo/poetry-chinese-zhtw huggingface dataset:
偶作
作者：方幹（唐）

直為篇章非動眾，遂令軒蓋不經過。未妨溪上泛漁艇，若於巖洞求倫類，今古疏愚似我多。
賊退後贈劉將軍
作者：方幹（唐）

非唯吳起與穰苴，今古推排盡不如。白馬知無髀上肉，功業更多身轉貴，佇看幢節引戎車。
感時三首
作者：方幹（唐）

不覺年華似箭流，朝看春色暮逢秋。正嗟新塚垂青草，破除生死須齊物，誰向穹蒼問事由。日烏往返無休息，朝出扶桑暮卻回。夜雨旋驅殘熱去，莫恃少年欺白首，須臾還被老相催。世途擾擾複憧憧，真恐華夷事亦同。歲月自消寒暑內，堪笑愚夫足紛競，不知流水去無窮。
牡丹
作者：方幹（唐）

不逢盛暑不沖寒，種子成叢用法難。醉眼若為拋去得，莫道嬌紅怕風雨，經時猶自未凋殘。
贈進士章碣
作者：方幹（唐）

織錦雖雲用舊機，抽梭起樣更新奇。何如且破望中葉，此時才子吟應苦，吟苦鬼神知不知。
與桐廬鄭明府
作者：方幹（唐）

字人心苦達神明，何止重門夜不扃。莫道耕田全種秫，卻恐南山盡無石，南山有石合為銘。
謝王大夫奏表
作者：方幹（唐）

非唯言下變榮衰，大海可傾山可移。如剖夜光歸暗室，便殺微躬複何益，生成恩重報無期。
送道人歸舊巖
作者：方幹（唐）

舊巖終副卻歸期，巖下有人應識師。目睹嬰孩成老叟，若把古今相比類，姓丁仙鶴亦如斯。
送錢特卿赴職天臺
作者：方幹（唐）

路入仙溪氣象清，垂鞭樹石罅中行。霧昏不見西陵岸，詩家弟子無多少，唯只於餘別有情。
題新竹
作者：方幹（唐）

青苔劚破植貞堅，細碧竿排鬱眼鮮。小鳳凰聲吹嫩葉，怪得入門肌骨冷，綴風黏月滿庭前。
哭王大夫
作者：方幹（唐）

俗人皆嫉謝臨川，果中常情□□□。為政舊規方利國，從此心喪應畢世，忍看墳草讀殘篇。
贈幹素上人
作者：方幹（唐）

苦用貞心傳弟子，即應低眼看公卿。水中明月無蹤跡，料師多劫長如此，豈算前生與後生。
題應天寺上方兼呈謙上人
作者：方幹（唐）

中天坐臥見人寰，峭石垂藤不易攀。晴卷風雷歸故壑，師在西巖最高處，路尋之字見禪關。
題法華寺絕頂禪家壁
作者：方幹（唐）

蒼翠岧嶢逼窅冥，下方雷雨上方晴。飛流便向砌邊掛，只應禪者無來去，坐看千山白髮生。
春日
作者：方幹（唐）

春去春來似有期，日高添睡是歸時。雖將細雨催蘆筍，此時野客因花醉，醉臥花間應不知。
上越州楊嚴中丞
作者：方幹（唐）

連枝棣萼世無雙，未秉鴻鈞擁大邦。折桂早聞推獨步，試把十年辛苦志，問津求拜碧油幢。
月
作者：方幹（唐）

桂輪秋半出東方，巢鵲驚飛夜未央。海上風雲搖皓影，庾亮恃才高更逸，方聞墨翰已成章。
早春
作者：方幹（唐）

執行元化不參差，四極中華共一時。正氣才隨灰律變，不信風光疾於箭，年來年去變霜髭。
對花
作者：方幹（唐）

清曉入花如步障，戀花行步步遲遲。含風欲綻中心朵，使君坐處笙歌合，便是列仙身不知。
除夜
作者：方幹（唐）

玉漏斯須即達晨，四時吹轉任風輪。寒燈短燼方燒臘，新正定數隨年減，浮世惟應百遍新。
題松江驛
作者：方幹（唐）

便向中流出太陽，兼疑大岸逼浮桑。門前白道通丹闕，古今悉不知天意，偏把雲霞媚一方。
思桐廬舊居便送鑒上人
作者：方幹（唐）

莫道東南路不賒，思歸一步是天涯。林中夜半雙臺月，聞師卻到鄉中去，為我殷勤謝酒家。
送僧歸日本
作者：方幹（唐）

四極雖雲共二儀，晦明前後即難知。西方尚在星辰下，滿帆若有歸風便，到岸猶須隔歲期。
甯國寺
作者：方幹（唐）

深僻孤高無四鄰，白雲明月自相親。海中日出山先曉，此時惟有雷居士，不厭籃輿去住頻。
奉和立春日侍宴內出剪綵花應制
作者：宋之問（唐）

金閣妝新杏，瓊筵弄綺梅。人間都未識，天上忽先開。蝶繞香絲住，蜂憐豔粉回。今年春色早，應為剪刀催。
春日芙蓉園侍宴應制
作者：宋之問（唐）

芙蓉秦地沼，盧橘漢家園。穀轉斜盤徑，川回曲抱原。風來花自舞，春入鳥能言。侍宴瑤池夕，歸途笳吹繁。
夏日仙萼亭應制
作者：宋之問（唐）

高嶺逼星河，乘輿此日過。野含時雨潤，山雜夏雲多。睿藻光巖穴，宸襟洽薜蘿。悠然小天下，歸路滿笙歌。
奉和九月九日登慈恩寺浮屠應制
作者：宋之問（唐）

鳳剎侵雲半，虹旌倚日邊。散花多寶塔，張樂布金田。時菊芳仙醞，秋蘭動睿篇。香街稍欲晚，清蹕扈歸天。
奉和九日幸臨渭亭登高應製得歡字
作者：宋之問（唐）

令節三秋晚，重陽九日歡。仙杯還泛菊，寶饌且調蘭。禦氣雲霄近，乘高宇宙寬。今朝萬壽引，宜向曲中彈。
奉和聖制閏九月九日登莊嚴總持二寺閣
作者：宋之問（唐）

閏月再重陽，仙輿曆寶坊。帝歌雲稍白，禦酒菊猶黃。風鐸喧行漏，天花拂舞行。豫遊多景福，梵宇日生光。
麟趾殿侍宴應制
作者：宋之問（唐）

北闕層城峻，西宮複道懸。乘輿曆萬戶，置酒望三川。花柳含丹日，山河入綺筵。欲知陪賞處，空外有飛煙。
上陽宮侍宴應製得林字
作者：宋之問（唐）

廣樂張前殿，重裘感聖心。砌蓂霜月盡，庭樹雪雲深。舊渥驂宸禦，慈恩忝翰林。微臣一何幸，再得聽瑤琴。
幸少林寺應制
作者：宋之問（唐）

紺宇橫天室，回鑾指帝休。曙陰迎日盡，春氣抱巖流。空樂繁行漏，香煙薄彩斿。玉膏從此泛，仙馭接浮丘。
幸嶽寺應制
作者：宋之問（唐）

暫幸珠筵地，俱憐石瀨清。泛流張翠幕，拂迥掛紅旌。雅曲龍調管，芳樽蟻泛觥。陪歡玉座晚，複得聽金聲。
扈從登封途中作
作者：宋之問（唐）

帳殿鬱崔嵬，仙遊實壯哉。曉雲連幕卷，夜火雜星迴。穀暗千旗出，山鳴萬乘來。扈從良可賦，終乏掞天才。
扈從登封告成頌
作者：宋之問（唐）

複道開行殿，鉤陳列禁兵。和風吹鼓角，佳氣動旗旌。後騎迴天苑，前山入禦營。萬方俱下拜，相與樂昇平。
松山嶺應制
作者：宋之問（唐）

翼翼高旌轉，鏘鏘鳳輦飛。塵銷清蹕路，雲濕從臣衣。白羽搖丹壑，天營逼翠微。芳聲耀今古，四海警宸威。
緱山廟
作者：宋之問（唐）

王子賓仙去，飄颻笙鶴飛。徒聞滄海變，不見白雲歸。天路何其遠，人間此會稀。空歌日雲幕，霜月漸微微。
奉和梁王宴龍泓應教得微字
作者：宋之問（唐）

水府淪幽壑，星軺下紫微。鳥驚司僕馭，花落侍臣衣。芳樹搖春晚，晴雲繞座飛。淮王正留客，不醉莫言歸。
壽陽王花燭圖
作者：宋之問（唐）

仙媛乘龍日，天孫捧雁來。可憐桃李樹，更繞鳳凰臺。燭照香車入，花臨寶扇開。莫令銀箭曉，為盡合歡杯。
江南曲
作者：宋之問（唐）

妾住越城南，離居不自堪。採花驚曙鳥，摘葉喂春蠶。懶結茱萸帶，愁安玳瑁簪。待君消瘦盡，日暮碧江潭。
牛女
作者：宋之問（唐）

粉席秋期緩，針樓別怨多。奔龍爭渡月，飛鵲亂填河。失喜先臨鏡，含羞未解羅。誰能留夜色，來夕倍還梭。
冬夜寓直麟閣
作者：宋之問（唐）

直事披三省，重關閉七門。廣庭憐雪淨，深屋喜爐溫。月幌花虛馥，風窗竹暗喧。東山白雲意，茲夕寄琴尊。
登禪定寺閣
作者：宋之問（唐）

梵宇出三天，登臨望八川。開襟坐霄漢，揮手拂雲煙。函谷青山外，昆池落日邊。東京楊柳陌，少別已經年。
陸渾山莊
作者：宋之問（唐）

歸來物外情，負杖閱巖耕。源水看花入，幽林採藥行。野人相問姓，山鳥自呼名。去去獨吾樂，無然愧此生。
藍田山莊
作者：宋之問（唐）

宦遊非吏隱，心事好幽偏。考室先依地，為農且用天。輞川朝伐木，藍水暮澆田。獨與秦山老，相歡春酒前。
春日山家
作者：宋之問（唐）

今日遊何處，春泉洗藥歸。悠然紫芝曲，晝掩白雲扉。魚樂偏尋藻，人閑屢采薇。丘中無俗事，身世兩相違。
春日宴宋主簿山亭得寒字
作者：宋之問（唐）

公子正邀歡，林亭春未蘭。攀巖踐苔易，迷路出花難。窗覆垂楊暖，階侵瀑水寒。帝城歸路直，留興接鵷鸞。
江亭晚望
作者：宋之問（唐）

浩渺浸雲根，煙嵐出遠村。鳥歸沙有跡，帆過浪無痕。望水知柔性，看山欲斷魂。縱情猶未已，回馬欲黃昏。
秋晚遊普耀寺
作者：宋之問（唐）

薄暮曲江頭，仁祠暫可留。山形無隱霽，野色遍呈秋。荷覆香泉密，藤緣寶樹幽。平生厭塵事，過此忽悠悠。
答李司戶夔
作者：宋之問（唐）

遠方來下客，輶軒攝使臣。弄琴宜在夜，傾酒貴逢春。駟馬留孤館，雙魚贈故人。明朝散雲雨，遙仰德為鄰。
寄天臺司馬道士
作者：宋之問（唐）

臥來生白髮，覽鏡忽成絲。遠愧餐霞子，童顏且自持。舊遊惜疏曠，微尚日磷緇。不寄西山藥，何由東海期。
使往天平軍馬約與陳子昂新鄉為期，及還而不相遇
作者：宋之問（唐）

入衛期之子，籲嗟不少留。情人去何處，淇水日悠悠。恆碣青雲斷，衡漳白露秋。知君心許國，不是愛封侯。
過函谷關
作者：宋之問（唐）

二百四十載，海內何紛紛。六國兵同合，七雄勢未分。從成拒秦帝，策決問蘇君。雞鳴將狗盜，論德不論勳。
送朔方何侍郎
作者：宋之問（唐）

聞道雲中使，乘驄往復還。河兵守陽月，塞虜失陰山。拜職嘗隨驃，銘功不讓班。旋聞受降日，歌舞入蕭關。
送田道士使蜀投龍
作者：宋之問（唐）

風馭忽泠然，雲臺路幾千。蜀門峰勢斷，巴字水形連。人隔壺中地，龍遊洞裡天。贈言回馭日，圖畫彼山川。
送許州宋司馬赴任
作者：宋之問（唐）

潁郡水東流，荀陳兄弟遊。偏傷茲日遠，獨向聚星州。河潤在明德，人康非外求。當聞力為政，遙慰我心愁。
送趙司馬赴蜀州
作者：宋之問（唐）

餞子西南望，煙綿劍道微。橋寒金雁落，林曙碧雞飛。職拜輿方遠，仙成履會歸。定知和氏璧，遙掩玉輪輝。
送永昌蕭贊府
作者：宋之問（唐）

柳變曲江頭，送君函谷遊。弄琴寬別意，酌醴醉春愁。戀本亦何極，贈言微所求。莫令金谷水，不入故園流。
送李侍禦
作者：宋之問（唐）

行李戀庭闈，乘軺振綵衣。南登指吳服，北走出秦畿。去國夏雲斷，還鄉秋雁飛。旋聞郡計入，更有使臣歸。
餞湖州薛司馬
作者：宋之問（唐）

別駕促嚴程，離筵多故情。交深季作友，義重伯為兄。鎮靜移吳俗，風流在漢京。會看陳仲舉，從此拜公卿。
送杜審言
作者：宋之問（唐）

臥病人事絕，嗟君萬裡行。河橋不相送，江樹遠含情。別路追孫楚，維舟吊屈平。可惜龍泉劍，流落在豐城。
送武進鄭明府
作者：宋之問（唐）

絃歌試宰日，城闕賞心違。北謝蒼龍去，南隨黃鵠飛。夏雲海中出，吳山江上微。甿謠豈雲遠，從此慶緇衣。
送姚侍禦出使江東
作者：宋之問（唐）

帝憂河朔郡，南發海陵倉。坐歎青春別，逶迤碧水長。飲冰朝受命，衣錦晝還鄉。為問東山桂，無人何自芳。
留別之望舍弟
作者：宋之問（唐）

同氣有三人，分飛在此晨。西馳巴嶺徼，東去洛陽濱。強飲離前酒，終傷別後神。誰憐散花萼，獨赴日南春。
漢江宴別
作者：宋之問（唐）

漢廣不分天，舟移杳若仙。秋虹映晚日，江鶴弄晴煙。積水浮冠蓋，遙風逐管絃。嬉遊不可極，留恨此山川。
初發荊府贈長史
作者：宋之問（唐）

□□□□□，□□□□□。仍隨五馬謫，載與兩禽奔。明主無由見，群公莫與言。幸君逢聖日，何惜理虞翻。
晚泊湘江
作者：宋之問（唐）

五嶺恓惶客，三湘憔悴顏。況複秋雨霽，表裡見衡山。路逐鵬南轉，心依雁北還。唯餘望鄉淚，更染竹成斑。
過蠻洞
作者：宋之問（唐）

越嶺千重合，蠻溪十裡斜。竹迷樵子徑，萍匝釣人家。林暗交楓葉，園香覆橘花。誰憐在荒外，孤賞足雲霞。
經梧州
作者：宋之問（唐）

南國無霜霰，連年見物華。青林暗換葉，紅蕊續開花。春去聞山鳥，秋來見海槎。流芳雖可悅，會自泣長沙。
渡吳江別王長史
作者：宋之問（唐）

倚棹望茲川，銷魂獨黯然。鄉連江北樹，雲斷日南天。劍別龍初沒，書成雁不傳。離舟意無限，催渡複催年。
泛鏡湖南溪
作者：宋之問（唐）

乘興入幽棲，舟行日向低。巖花候冬發，穀鳥作春啼。遝嶂開天小，叢篁夾路迷。猶聞可憐處，更在若邪溪。
途中寒食題黃梅臨江驛寄崔融
作者：宋之問（唐）

馬上逢寒食，愁中屬暮春。可憐江浦望，不見洛陽人。北極懷明主，南溟作逐臣。故園腸斷處，日夜柳條新。
遊韶州廣界寺
作者：宋之問（唐）

影殿臨丹壑，香臺隱翠霞。巢飛銜象鳥，砌蹋雨空花。寶鐸搖初霽，金池映晚沙。莫愁歸路遠，門外有三車。
宿清遠峽山寺
作者：宋之問（唐）

香岫懸金剎，飛泉屆石門。空山唯習靜，中夜寂無喧。說法初聞鳥，看心欲定猿。寥寥隔塵市，何異武陵源。
題大庾嶺北驛
作者：宋之問（唐）

陽月南飛雁，傳聞至此回。我行殊未已，何日複歸來。江靜潮初落，林昏瘴不開。明朝望鄉處，應見隴頭梅。
度大庾嶺
作者：宋之問（唐）

度嶺方辭國，停軺一望家。魂隨南翥鳥，淚盡北枝花。山雨初含霽，江雲欲變霞。但令歸有日，不敢恨長沙。
端州別袁侍郎
作者：宋之問（唐）

合浦途未極，端溪行暫臨。淚來空泣臉，愁至不知心。客醉山月靜，猿啼江樹深。明朝共分手，之子愛千金。
過史正議宅
作者：宋之問（唐）

舊交此零落，雨泣訪遺塵。劍幾傳好事，池臺傷故人。國香蘭已歇，裡樹橘猶新。不見吳中隱，空餘江海濱。
梁宣王輓詞三首
作者：宋之問（唐）

貴藩堯母族，外戚漢家親。業重興王際，功高復闢辰。愛賢唯報國，樂善不防身。今日衣冠送，空傷置醴人。金精何日閉，玉匣此時開。東望連吾子，南瞻近帝臺。地形龜食報，墳土燕銜來。可歎虞歌夕，紛紛騎吹回。像設千年在，平生萬事違。彩旌翻葆吹，圭翣奠靈衣。壟日寒無影，郊雲凍不飛。君王留此地，駟馬欲何歸。
魯忠王輓詞三首
作者：宋之問（唐）

同盟會五月，歸葬出三條。日慘鹹陽樹，天寒渭水橋。稍看朱鷺轉，尚識紫騮驕。寂寂泉臺恨，從茲罷玉簫。邦家錫寵光，存沒貴忠良。遂裂山河地，追尊父子王。人悲槐裡月，馬踏槿原霜。別向天京北，悠悠此路長。樹羽迎朝日，撞鐘望早霞。故人悲宿草，中使慘晨笳。氣有沖天劍，星無犯鬥槎。唯餘孔公宅，長接魯王家。
範陽王輓詞二首
作者：宋之問（唐）

賢相稱邦傑，清流舉代推。公才掩諸夏，文體變當時。賓吊翻成鶴，人亡惜喻龜。洛陽今紙貴，猶寫太沖詞。贈秩徽章洽，求書秘草成。客隨朝露盡，人逐夜舟驚。蒿裡衣冠送，松門印綬迎。誰知楊伯起，今日重哀榮。
故趙王屬贈黃門侍郎上官公輓詞二首
作者：宋之問（唐）

韋門旌舊德，班氏業前書。謫去因丞相，歸來為婕妤。周原烏相塚，越嶺雁隨車。冥漠辭昭代，空憐賦子虛。綠車隨帝子，青瑣翊宸機。昔枉朝歌騎，今虛夕拜闈。柳河淒輓曲，薤露濕靈衣。一厝窮泉閉，雙鸞遂不飛。
藥
作者：宋之問（唐）

有卉秘神仙，君臣有禮焉。忻當苦口喻，不畏入腸偏。扁鵲功成日，神農定品年。丹成如可待，雞犬自聞天。
奉和九日登慈恩寺浮圖應制
作者：宋之問（唐）

瑞塔千尋起，仙輿九日來。萸房陳寶席，菊蕊散花臺。禦氣鵬霄近，升高鳳野開。天歌將梵樂，空裡共裴回。
送沙門泓景道俊玄奘還荊州應制
作者：宋之問（唐）

三乘歸淨域，萬騎餞通莊。就日離亭近，彌天別路長。荊南旋杖缽，渭北限津樑。何日紆真果，還來入帝鄉。
春日芙蓉園侍宴應制
作者：宋之問（唐）

年光竹裡遍，春色杏間遙。煙氣籠青閣，流文蕩畫橋。飛花隨蝶舞，豔曲伴鶯嬌。今日陪歡豫，還疑陟紫霄。
詠笛
作者：宋之問（唐）

羌笛寫龍聲，長吟入夜清。關山孤月下，來向隴頭鳴。逐吹梅花落，含春柳色驚。行觀向子賦，坐憶舊鄰情。
詠鐘
作者：宋之問（唐）

既接南鄰磬，還隨北裡笙。平陵通曙響，長樂警宵聲。秋至含霜動，春歸應律鳴。豈惟恆待扣，金簴有餘清。
花落
作者：宋之問（唐）

鐵騎幾時回，金閨怨早梅。雪寒花已落，風暖葉還開。夕逐新春管，香迎小歲杯。盛時何足貴，書裡報輪臺。
旅宿淮陽亭口號
作者：宋之問（唐）

日暮風亭上，悠悠旅思多。故鄉臨桂水，今夜渺星河。暗草霜華髮，空亭雁影過。興來誰與語，勞者自為歌。
內題賦得巫山雨
作者：宋之問（唐）

神女向高唐，巫山下夕陽。裴回作行雨，婉戀逐荊王。電影江前落，雷聲峽外長。霽雲無處所，臺館曉蒼蒼。
王昭君
作者：宋之問（唐）

非君惜鸞殿，非妾妒娥眉。薄命由驕虜，無情是畫師。嫁來胡地日，不並漢宮時。辛苦無聊賴，何堪上馬辭。
銅雀臺
作者：宋之問（唐）

昔年分鼎地，今日望陵臺。一旦雄圖盡，千秋遺令開。綺羅君不見，歌舞妾空來。恩共漳河水，東流無重回。
巫山高
作者：宋之問（唐）

巫山峰十二，環合象昭回。俯聽琵琶峽，平看雲雨臺。古槎天外落，瀑水日邊來。何忍猿啼夜，荊王枕蓆開。
望月有懷
作者：宋之問（唐）

天使下西樓，含光萬裡秋。臺前似掛鏡，簾外如懸鉤。張尹將眉學，班姬取扇儔。佳期應借問，為報大刀頭。
駕出長安
作者：宋之問（唐）

聖德超千古，皇風扇九圍。天回永珍出，駕動六龍飛。淑氣來黃道，祥雲覆紫微。太平多扈從，文物有光輝。
餞中書侍郎來濟
作者：宋之問（唐）

曖曖去塵昏灞岸，飛飛輕蓋指河梁。雲峰衣結千重葉，卻將分手沾襟淚，還用持添離席觴。
奉和春初幸太平公主南莊應制
作者：宋之問（唐）

青門路接鳳凰臺，素滻宸遊龍騎來。澗草自迎香輦合，此日侍臣將石去，共歡明主賜金回。
三陽宮侍宴應製得幽字
作者：宋之問（唐）

離宮秘苑勝瀛洲，別有仙人洞壑幽。巖邊樹色含風冷，微臣昔忝方明禦，今日還陪八駿遊。
祈谷樂章：肅和
作者：褚亮（唐）

履艮斯繩，居中體正。龍運垂祉，昭符啟聖。式事嚴禋，聿懷嘉慶。惟帝永錫，時皇休命。
祈谷樂章：雍和
作者：褚亮（唐）

殷薦乘春，太壇臨曙。八簋盈和，六瑚登禦。嘉稷匪歆，德馨斯飫。祝嘏無易，靈心有豫。
祈谷樂章：舒和
作者：褚亮（唐）

玉帛犧牲申敬享，金絲戚羽盛音容。庶俾億齡禔景福，長欣萬宇洽時邕。
明堂樂章：肅和
作者：褚亮（唐）

象天禦宇，乘時佈政。嚴配申虔，宗禋展敬。樽罍盈列，樹羽交映。玉幣通誠，祚隆皇聖。
明堂樂章：雍和
作者：褚亮（唐）

八牖晨披，五精朝奠。霧凝璿篚，風清金懸。神滌備全，明粢豐衍。載絜彝俎，陳誠以薦。
明堂樂章：舒和
作者：褚亮（唐）

禦扆合宮承寶曆，席圖重館奉明靈。偃武修文九圍泰，沉烽靜柝八荒寧。
雩祀樂章：肅和
作者：褚亮（唐）

朱鳥開辰，蒼龍啟映。大帝昭饗，群生展敬。禮備懷柔，功宣舞詠。旬液應序，年祥葉慶。
雩祀樂章：雍和
作者：褚亮（唐）

紺筵分彩，寶圖吐絢。鳳管晨凝，雲歌曉囀。肅事蘋藻，虔申桂奠。百穀斯登，萬箱攸薦。
雩祀樂章：舒和
作者：褚亮（唐）

鳳曲登歌調令序，龍雩集舞泛祥風。彩旞雲回昭睿德，朱幹電發表神功。
享先農樂章：誠和
作者：褚亮（唐）

粒食伊始，農之所先。古今攸賴，是曰人天。耕斯帝籍，播厥公田。式崇明祀，神其福焉。
享先農樂章：肅和
作者：褚亮（唐）

樽彝既列，瑚簋方薦。歌工載登，幣禮斯奠。肅肅享祀，顒顒纓弁。神之聽之，福流寰縣。
享先農樂章：雍和
作者：褚亮（唐）

前夕視牲，質明奉俎。沐芳整弁，其儀式序。盛禮畢陳，嘉樂備舉。歆我懿德，非馨稷黍。
享先農樂章：舒和
作者：褚亮（唐）

羽鑰低昂文綴已，幹戚蹈厲武行初。望歲祈農神所聽，延祥介福豈雲虛。
祭神州樂章：肅和
作者：褚亮（唐）

大矣坤儀，至哉神縣。包含日域，牢籠月竁。露絜三清，風調六變。皇祇屆止，式歆恭薦。
祭神州樂章：雍和
作者：褚亮（唐）

泰圻嚴享，陰郊展敬。禮以導神，樂以和性。黝牲在列，黃琮俯映。九土既平，萬邦貽慶。
祭神州樂章：舒和
作者：褚亮（唐）

坤道降祥和庶品，靈心載德厚群生。水土既調三極泰，文武畢備九區平。
祭方丘樂章：順和
作者：褚亮（唐）

萬物資以化，交泰屬昇平。易從業惟簡，得一道斯寧。具儀光玉帛，送舞變鹹英。黍稷良非貴，明德信惟馨。
祭方丘樂章：肅和
作者：褚亮（唐）

至矣坤德，皇哉地祇。開元統紐，合大承規。九宮肅列，六典相儀。永言配命，長保無虧。
祭方丘樂章：雍和
作者：褚亮（唐）

柔而能方，直而能敬。厚載以德，大亨以正。有滌斯牷，有馨斯盛。介茲景福，祚我休慶。
祭方丘樂章：舒和
作者：褚亮（唐）

玉幣牲牷分薦享，羽旄幹戚遞成容。一德惟寧兩儀泰，三材保合四時邕。
祭方丘樂章：順和
作者：褚亮（唐）

陰祇協贊，厚載方貞。牲幣具舉，簫管備成。其禮惟肅，其德惟明。神之聽矣，式鑒虔誠。
臨高臺
作者：褚亮（唐）

高臺暫俯臨，飛翼聳輕音。浮光隨日度，漾影逐波深。回瞰周平野，開懷暢遠襟。獨此三休上，還傷千歲心。
賦得蜀都
作者：褚亮（唐）

列宿光參井，分芒跨梁岷。沉犀對江浦，駟馬入城闉。英圖多霸跡，曆選有名臣。連騎簪纓滿，含章詞賦新。得上仙槎路，無待訪嚴遵。
奉和詠日午
作者：褚亮（唐）

曦車日亭午，浮箭未移暉。日光無落照，樹影正中圍。草萎看稍靡，葉燥望疑稀。晝寢慚經笥，暫解入朝衣。
奉和望月應魏王教
作者：褚亮（唐）

層軒登皎月，流照滿中天。色共梁珠遠，光隨趙璧圓。落影臨秋扇，虛輪入夜弦。所欣東館裡，預奉西園篇。
詠花燭
作者：褚亮（唐）

蘭徑香風滿，梅梁暖日斜。言是東方騎，來尋南陌車。靨星臨夜燭，眉月隱輕紗。莫言春稍晚，自有鎮開花。
在隴頭哭潘學士
作者：褚亮（唐）

隴底嗟長別，流襟一慟君。何言幽咽所，更作死生分。轉蓬飛不息，悲松斷更聞。誰能駐徵馬，回首望孤墳。
奉和禁苑餞別應令
作者：褚亮（唐）

大藩初錫瑞，出牧邇皇京。暫以綠車重，言承朱傳榮。舒桃臨遠騎，垂柳映京營。惠化宣千里，威風動百城。禁籞芳嘉節，神襟餞送情。金笳催別景，玉管切離聲。野花開更落，山鳥哢還驚。微臣夙多幸，薄宦奉儲明。釣臺慚作賦，伊水濫聞笙。懷德良知久，酬恩識命輕。
和禦史韋大夫喜霽之作
作者：褚亮（唐）

晴天度旅雁，斜影照殘虹。野淨餘煙盡，山明遠色同。沙平寒水落，葉脆晚枝空。白簡光朝幰，彤騶出禁中。息駕遊蘭阪，雕文折桂叢。無因輕羽扇，徒自仰仁風。
晚別樂記室彥
作者：褚亮（唐）

窮途屬歲晚，臨水忽分悲。抱影同為客，傷情共此時。霧色侵虛牖，霜氛冷薄帷。舉袂慘將別，停懷悵不怡。風嚴徵雁遠，雪暗去篷遲。他鄉有岐路，遊子欲何之。
傷始平李少府正己
作者：褚亮（唐）

勞息本相循，悲歡理自均。誰能免玄夜，惜爾正青春。邁德惟家寶，生才諒國珍。高文綴翡翠，茂學掩麒麟。述作紛無已，言談妙入神。斷腸雖累月，分手未盈旬。輔嗣俄長往，顏生即短辰。聲華滿昭代，形影委窮塵。禪草回中使，生芻引吊賓。同遊秘府日，方駕直城闉。並拜黃圖右，分曹清渭濱。風期嵇呂好，存歿範張親。虛座憐王述，遺篇慟景純。精靈與毫翰，千祀壽何人。
秋雁
作者：褚亮（唐）

日暮霜風急，羽翮轉難任。為有傳書意，翩翩入上林。
句
作者：褚亮（唐）

神羊既不觸，夕鳥欲依人。
採蓮
作者：方幹（唐）

採蓮女兒避殘熱，隔夜相期侵早發。指剝春蔥腕似雪，才到河灣分首去，散在花間不知處。
寄李頻
作者：方幹（唐）

眾木又搖落，望群還不還。軒車在何處，雨雪滿前山。思苦文星動，鄉遙釣渚閑。明年見名姓，唯我獨何顏。
東溪別業寄吉州段郎中
作者：方幹（唐）

前山含遠翠，羅列在窗中。盡日人不到，一尊誰與同。涼隨蓮葉雨，暑避柳條風。豈分長岑寂，明時有至公。
懷州客舍
作者：方幹（唐）

誤飲覃懷酒，誰知滯去程。朝昏太行色，坐臥沁河聲。白道穿秦甸，嚴鼙似戍城。鄰雞莫相促，遊子自晨徵。
中路寄喻鳧先輩
作者：方幹（唐）

求名如未遂，白首亦難歸。送我尊前酒，典君身上衣。寒蕪隨楚盡，落葉渡淮稀。莫歎幹時晚，前心豈便非。
送趙明府還北
作者：方幹（唐）

故園終不住，劍鶴在扁舟。盡室無餘俸，還家得白頭。鐘催吳岫曉，月繞渭河流。曾是棲安邑，恩期異日酬。
過朱協律故山
作者：方幹（唐）

地下無餘恨，人間得盛名。殘篇續大雅，稚子託諸生。度日山空暮，緣溪鶴自鳴。難收故交意，寒笛一聲聲。
途中寄劉沆
作者：方幹（唐）

登車誤相遠，談笑亦何因。路入瀟湘樹，書隨巴蜀人。斂衣寒犯雪，傾篋病看春。莫負髫年志，清朝作獻臣。
送班主簿入謁荊南韋常侍
作者：方幹（唐）

束書成遠去，還計莫經春。倒篋唯求醉，登舟自笑貧。波移彭蠡月，樹沒漢陵人。試吏曾趨府，旌幢自可親。
夏日登靈隱寺後峰
作者：方幹（唐）

絕頂無煩暑，登臨三伏中。深蘿難透日，喬木更含風。山疊雲霞際，川傾世界東。那知茲夕興，不與古人同。
聽新蟬寄張晝
作者：方幹（唐）

細聲頻斷續，審聽亦難分。彷彿應移處，從容卻不聞。蘭棲朝咽露，樹隱暝吟雲。莫遣鄉愁起，吾懷只是君。
送喻坦之下第還江東
作者：方幹（唐）

文戰偶未勝，無令移壯心。風塵辭帝裡，舟楫到家林。過楚寒方盡，浮淮月正沈。持杯話來日，不聽洞庭砧。
送姚舒下第遊蜀
作者：方幹（唐）

蜀路何迢遞，憐君獨去遊。風煙連北虜，山水似東甌。九折盤荒阪，重江繞漢州。臨邛一壺酒，能遣長卿愁。
旅次錢塘
作者：方幹（唐）

此地似鄉國，堪為朝夕吟。雲藏吳相廟，樹引越山禽。潮落海人散，鐘遲秋寺深。我來無舊識，誰見寂寥心。
別喻鳧
作者：方幹（唐）

知心似古人，歲久分彌親。離別波濤闊，留連槐柳新。蟆陵寒貰酒，漁浦夜垂綸。自此星居後，音書豈厭頻。
送相裡燭
作者：方幹（唐）

相逢未作期，相送定何之。不得長年少，那堪遠別離。泛湖乘月早，踐雪過山遲。永望多時立，翻如在夢思。
君不來
作者：方幹（唐）

閑花未零落，心緒已紛紛。久客無人見，新禽何處聞。舟隨一水遠，路出萬山分。夜月生愁望，孤光必照君。
將謁商州呂郎中，道出楚州，留獻章中丞
作者：方幹（唐）

江流盤複直，浮棹出家林。商洛路猶遠，山陽春已深。青雲應有望，白髮未相侵。才小知難薦，終勞許郭心。
金州客舍
作者：方幹（唐）

卷箔群峰暮，蕭條未掩關。江流嶓塚雨，路入漢家山。落葉欹眠後，孤砧倚望間。此情偏耐醉，難遣酒罍閑。
途中逢孫輅因得李頻訊息
作者：方幹（唐）

灞上寒仍在，柔條亦自新。山河雖度臘，雨雪未知春。正憶同袍者，堪逢共國人。銜杯益無語，與爾轉相親。
送從兄郜
作者：方幹（唐）

道路本無限，又應何處逢。流年莫虛擲，華髮不相容。野渡波搖月，空城雨翳鐘。此心隨去馬，迢遞過千峰。
送許溫
作者：方幹（唐）

壯歲分罙切，少年心正同。當聞千里去，難遣一尊空。翳燭蒹葭雨，吹帆橘柚風。明年見親族，盡集在懷中。
鏡中別業二首
作者：方幹（唐）

寒山壓鏡心，此處是家林。梁燕窺春醉，巖猿學夜吟。雲連平地起，月向白波沈。猶自聞鐘角，棲身可在深。世人如不容，吾自縱天慵。落葉憑風掃，香粳倩水舂。花期連郭霧，雪夜隔湖鐘。身外無能事，頭宜白此峰。
經周處士故居
作者：方幹（唐）

愁吟與獨行，何事不傷情。久立釣魚處，唯聞啼鳥聲。山蔬和草嫩，海樹入籬生。吾在茲溪上，懷君恨不平。
贈喻鳧
作者：方幹（唐）

所得非眾語，眾人那得知。才吟五字句，又白幾莖髭。月閣欹眠夜，霜軒正坐時。沈思心更苦，恐作滿頭絲。
早發洞庭
作者：方幹（唐）

長天接廣澤，二氣共含秋。舉目無平地，何心戀直鉤。孤鐘鳴大岸，片月落中流。卻憶鴟夷子，當時此泛舟。
貽錢塘縣路明府
作者：方幹（唐）

志業不得力，到今猶苦吟。吟成五字句，用破一生心。世路屈聲遠，寒溪怨氣深。前賢多晚達，莫怕鬢霜侵。
湖上言事寄長城喻明府
作者：方幹（唐）

吟霜與臥雲，此興亦甘貧。吹箭落翠羽，垂絲牽錦鱗。滿湖風撼月，半日雨藏春。卻笑縈簪組，勞心字遠人。
涵碧亭
作者：方幹（唐）

高低竹雜松，積翠複留風。路極陰溪裡，寒生暑氣中。閑雲低覆草，片水靜涵空。方見洋源牧，心侔造化功。
除夜
作者：方幹（唐）

永懷難自問，此夕眾愁興。曉韻侵春角，寒光隔歲燈。心燃一寸火，淚結兩行冰。煦育誠非遠，陽和又欲升。
贈許牘山人
作者：方幹（唐）

才子醉更逸，一吟傾一觴。支頤忍有得，搖筆便成章。王粲實可重，禰衡爭不狂。何時應會面，夢裡是瀟湘。
贈功成將
作者：方幹（唐）

定難在明略，何曾勞戰爭。飛書諭強寇，計日下重城。深雪移軍夜，寒笳出塞情。苦心殊易老，新發早年生。
白艾原客
作者：方幹（唐）

原上桑柘瘦，再來還見貧。滄州幾年隱，白髮一莖新。敗葉平空塹，殘陽滿近鄰。閑言說知己，半是學禪人。
朔管
作者：方幹（唐）

寥寥落何處，一夜過胡天。送苦秋風外，吹愁白髮邊。望鄉皆下淚，久戍盡休眠。寂寞空沙曉，開眸片月懸。
憶故山
作者：方幹（唐）

舊山長繫念，終日臥邊亭。道路知已遠，夢魂空再經。秋泉涼好引，乳鶴靜宜聽。獨上高樓望，蓬身且未寧。
冬夜泊僧舍
作者：方幹（唐）

江東寒近臘，野寺水天昏。無酒能宵夜，隨僧早閉門。照牆燈焰細，著瓦雨聲繁。漂泊仍千里，清吟欲斷魂。
新秋獨夜寄戴叔倫
作者：方幹（唐）

遙夜獨不臥，寂寥庭戶中。河明五陵上，月滿九門東。萬裡親朋散，故園滄海空。歸懷正南望，此夕起秋風。
送沛縣司馬丞之任
作者：方幹（唐）

舉酒一相勸，逢春聊盡歡。羈遊故交少，遠別後期難。路上野花發，雨中青草寒。悠悠兩都夢，小沛與長安。
送盧評事東歸
作者：方幹（唐）

萬裡楊柳色，出關隨故人。輕煙覆流水，落日照行塵。積夢江湖闊，憶家兄弟貧。裴回灞亭上，不語共傷春。
清明日送鄧芮還鄉
作者：方幹（唐）

鐘鼓喧離室，車徒促夜裝。曉榆新變火，輕柳暗飛霜。轉鏡看華髮，傳杯話故鄉。每嫌兒女淚，今日自沾裳。
聽鶯歌
作者：靈澈（唐）

新鶯傍簷曉更悲，孤音清泠囀素枝。口邊血出語未盡，玄猿何事朝夜啼，白鷺長在汀洲宿。黑雕黃鶴豈不高，飛去來，莫上高城頭，莫下空園裡。城頭鴟烏拾羶腥，
歸湖南作
作者：靈澈（唐）

山邊水邊待月明，暫向人間借路行。如今還向山邊去，只有湖水無行路。
初到汀州
作者：靈澈（唐）

初放到滄洲，前心詎解愁。舊交容不拜，臨老學梳頭。禪室白雲去，故山明月秋。幾年猶在此，北戶水南流。
九日和於使君思上京親故
作者：靈澈（唐）

清晨有高會，賓從出東方。楚俗風煙古，汀洲草木涼。山情來遠思，菊意在重陽。心憶華池上，從容鴛鷺行。
送道虔上人遊方
作者：靈澈（唐）

律儀通外學，詩思入玄關。煙景隨緣到，風姿與道閑。貫花留淨室，咒水度空山。誰識浮雲意，悠悠天地間。
送鑒供奉歸蜀寧親
作者：靈澈（唐）

林間出定戀庭闈，聖主恩深暫許歸。雙樹欲辭金錫冷，此去不須求彩服，紫衣全勝老萊衣。
天姥岑望天臺山
作者：靈澈（唐）

天臺眾峰外，華頂當寒空。有時半不見，崔嵬在雲中。
遠公墓
作者：靈澈（唐）

古墓石稜稜，寒雲晚景凝。空悲虎溪月，不見雁門僧。
宿東林寺
作者：靈澈（唐）

天寒猛虎叫巖雪，林下無人空有月。千年像教今不聞，焚香獨為鬼神說。
簡寂觀
作者：靈澈（唐）

古松古柏巖壁間，猿攀鶴巢古枝折。五月有霜六月寒，時見山翁來取雪。
元日觀郭將軍早朝
作者：靈澈（唐）

欲曙九衢人更多，千條香燭照星河。今朝始見金吾貴，車馬縱橫避玉珂。
東林寺酬韋丹刺史
作者：靈澈（唐）

年老心閑無外事，麻衣草座亦容身。相逢盡道休官好，林下何曾見一人。
東林寺寄包侍禦
作者：靈澈（唐）

古殿清陰山木春，池邊跂石一觀身。誰能來此焚香坐，共作壚峰二十人。
西林寄楊公
作者：靈澈（唐）

日日愛山歸已遲，閑閒空度少年時。餘身定寄林中老，心與長松片石期。
答徐廣叔四問
作者：靈澈（唐）

童子出家無第行，隨師乞食遣稱名。長沙豈敢論年幾，絳老惟知甲子生。
聞李處士亡
作者：靈澈（唐）

時時聞說故人死，日日自悲隨老身。白髮不生應不得，青山長在屬何人。
句
作者：靈澈（唐）

松樹有死枝，塚上唯莓苔。石門無人入，古木花不開。綠竹歲寒在，故人衰老多。月色靜中見，泉聲深處聞。古觀茅山下，諸峰欲曙時。真人是黃子，玉堂生紫芝。禪門至六祖，衣缽無人得。古墓碑表折，荒壟松柏稀。秋深知氣正，家近覺山寒。山僧不記重陽日，因見茱萸憶去年。今非古獄下，莫向鬥邊看。海月生殘夜，江春入暮年。窗風枯硯水，山雨慢琴絃。
湘夫人祠
作者：大易（唐）

靈祠古木合，波揚大江濆。未□湘南雨，知為何處雲。苔痕澀珠履，草色妒羅裙。妙鼓彤雲瑟，羈臣不可聞。
贈司空拾遺
作者：大易（唐）

侍臣何事辭雲陛，江上微雲見雪花。望閣未承丹鳳詔，高館更容塵外客，仍令歸路待瑤華。
寄錢郎中
作者：法照（唐）

閉門深樹裡，閑足鳥來過。五馬不復貴，一僧誰奈何。藥苗家自有，香飯乞時多。寄語嬋娟客，將心向薜蘿。
送清江上人
作者：法照（唐）

越人僧體古，清慮洗塵勞。一國詩名遠，多生律行高。見山援葛藟，避世著方袍。早晚雲門去，儂應逐爾曹。
送無著禪師歸新羅
作者：法照（唐）

萬裡歸鄉路，隨緣不算程。尋山百衲弊，過海一杯輕。夜宿依雲色，晨齋就水聲。何年持貝葉，卻到漢家城。
遊元象泊
作者：釋泚（唐）

空水潮色淨，澹然湖上心。舳艫輕且進，汀洲如可尋。秋風洄溯險，落日波濤深。寂寞武陵去，中流方至今。
北原別業
作者：釋泚（唐）

野外車騎絕，古村桑柘陰。流鶯出穀靜，春草閉門深。學稼農為業，忘情道作心。因知上皇日，鑿井在靈林。
雜詩
作者：龐蘊（唐）

未識龍宮莫說珠，識珠言說與君殊。空拳只是嬰兒信，豈得將來誑老夫。萬法從心起，心生萬法生。法生同日了，來去在虛行。寄語修道人，空生慎勿生。如能達此理，不動出深坑。極目觀前境，寂寞無一人。回頭看後底，影亦不隨身。神識苟能無掛礙，廓周法界等虛空。不假坐禪持戒律，超然解脫豈勞功。日用事無別，惟吾自偶偕。頭頭非取捨，處處勿張乖。朱紫誰為號，青山絕點埃。神通並妙用，運水及搬柴。十方同聚會，個個學無為。此是選佛場，心空及第歸。焰水無魚下底鉤，覓魚無處笑君愁。可憐谷隱老禪伯，被唾如何見亦羞。
相見歡
作者：薛昭蘊（唐）

羅襦繡袂香紅，畫堂中。細草平沙蕃馬、小屏風。卷羅幕，憑妝閣，思無窮。暮雨輕煙魂斷、隔簾櫳。
醉公子
作者：薛昭蘊（唐）

慢綰青絲發，光砑吳綾襪。床上小燻籠，韶州新退紅。叵耐無端處，撚得從頭汙。惱得眼慵開，問人閒事來。
女冠子
作者：薛昭蘊（唐）

求仙去也，翠鈿金篦盡舍。入巖巒，霧卷黃羅帔，野煙溪洞冷，林月石橋寒。靜夜松風下，禮天壇。雲羅霧縠，新授明威法籙。降真函，髻綰青絲發，往來雲過五，去住島經三。正遇劉郎使，啟瑤緘。
浣溪沙
作者：薛昭蘊（唐）

紅蓼渡頭秋正雨，印沙鷗跡自成行，整鬟飄袖野風香。不語含嚬深浦裡，幾回愁煞棹船郎，燕歸帆盡水茫茫。鈿匣菱花錦帶垂，靜臨蘭檻卸頭時，約鬟低珥算歸期。花茂草青湘渚闊，夢餘空有漏依依，二年終日損芳菲。粉上依稀有淚痕，郡庭花落欲黃昏，遠情深恨與誰論。記得去年寒食日，延秋門外卓金輪，日斜人散暗銷魂。握手河橋柳似金，蜂須輕惹百花心，蕙風蘭思寄清琴。意滿便同春水滿，情深還似酒杯深，楚煙湘月兩沉沉。簾外三間出寺牆，滿街垂柳綠陰長，嫩紅輕翠間濃妝。瞥地見時猶可哥，卻來閑處暗思量，如今情事隔仙鄉。江館清秋纜客船，故人相送夜開筵，麝煙蘭焰簇花鈿。正是斷魂迷楚雨，不堪離恨咽湘弦，月高霜白水連天。傾國傾城恨有餘，幾多紅淚泣姑蘇，倚風凝睇雪肌膚。吳主山河空落日，越王宮殿半平蕪，藕花菱蔓滿平湖。越女淘金春水上，步搖雲鬢佩鳴璫，渚風江草又清香。不為遠山凝翠黛，只應含恨向斜陽，碧桃花謝憶劉郎。
謁金門
作者：薛昭蘊（唐）

春滿院，疊損羅衣金線。睡覺水精簾未卷，簾前雙語燕。斜掩金鋪一扇，滿地落花千片。早是相思腸欲斷，
喜遷鶯
作者：薛昭蘊（唐）

殘蟾落，曉鐘鳴，羽化覺身輕。乍無春睡有餘酲，紫陌長，襟袖冷，不是人間風景。回看塵土似前生，金門曉，玉京春，駿馬驟輕塵。樺煙深處白衫新，九陌喧，千戶啟，滿袖桂香風細。杏園歡宴曲江濱，清明節，雨晴天，得意正當年。馬驕泥軟錦連幹，花色融，人競賞，儘是繡鞍朱鞅。日斜無計更留連，
小重山
作者：薛昭蘊（唐）

春到長門春草青，玉階華露滴、月朧明。東風吹斷紫簫聲，宮漏促、簾外曉啼鶯。愁極夢難成，紅妝流宿淚、不勝情。手挪裙帶繞花行，秋到長門秋草黃，畫梁雙燕去、出宮牆。玉簫無複理霓裳，金蟬墜、鸞鏡掩休妝。憶昔在昭陽，舞衣紅綬帶、繡鴛鴦。至今猶惹禦爐香，
離別難
作者：薛昭蘊（唐）

寶馬曉韝雕鞍，羅幃乍別情難。那堪春景媚，送君千萬裡。半妝珠翠落，露華寒。紅蠟燭，青絲曲，偏能鉤引淚闌幹。良夜促，香塵綠，魂欲迷，檀眉半斂愁低。未別心先咽，
荷葉杯
作者：顧夐（唐）

春盡小庭花落，寂寞，憑檻斂雙眉。忍教成病憶佳期，歌發誰家筵上，寥亮，別恨正悠悠。蘭釭背帳月當樓，弱柳好花盡拆，晴陌，陌上少年郎。滿身蘭麝撲人香，記得那時相見，膽戰，鬢亂四肢柔。泥人無語不抬頭，夜久歌聲怨咽，殘月，菊冷露微微。看看濕透縷金衣，我憶君詩最苦，知否，字字盡關心。紅箋寫寄表情深，金鴨香濃鴛被，枕膩，小髻簇花鈿。腰如細柳臉如蓮，曲砌蝶飛煙暖，春半，花發柳垂條。花如雙臉柳如腰，一去又乖期信，春盡，滿院長莓苔。手挪裙帶獨裴回，
甘州子
作者：顧夐（唐）

一爐龍麝錦帷傍，屏掩映，燭熒煌。禁樓刁鬥喜初長，每逢清夜與良晨，多悵望，足傷神。雲迷水隔意中人，曾如劉阮訪仙蹤，深洞客，此時逢。綺筵散後繡衾同。款曲見韶容。山枕上，長是怯晨鐘。露桃花裡小樓深，持玉盞，聽瑤琴。醉歸青瑣入鴛衾，紅爐深夜醉調笙，敲拍處，玉纖輕。小屏古畫岸低平，
遐方怨
作者：顧夐（唐）

簾影細，簟文平。象紗籠玉指，縷金羅扇輕。嫩紅雙臉似花明，兩條眉黛遠山橫。鳳簫歇，鏡塵生。遼塞音書絕，夢魂長暗驚。玉郎經歲負娉婷，教人爭不恨無情。
訴衷情
作者：顧夐（唐）

香滅簾垂春漏永，整鴛衾。羅帶重，雙鳳，縷黃金。窗外月光臨，沉沉。斷腸無處尋，負春心。永夜拋人何處去，絕來音。香閣掩，眉斂，月將沈。爭忍不相尋，怨孤衾。換我心，為你心，始知相憶深。
楊柳枝
作者：顧夐（唐）

秋夜香閨思寂寥，漏迢迢。鴛幃羅幌麝煙銷，燭光搖。正憶玉郎遊蕩去，無尋處。更聞簾外雨瀟瀟，滴芭蕉。
醉公子
作者：顧夐（唐）

漠漠秋雲澹，紅藕香侵檻。枕倚小山屏，金鋪向晚扃。睡起橫波慢，獨望情何限。衰柳數聲蟬，魂銷似去年。岸柳垂金線，雨晴鶯百轉。家住綠楊邊，往來多少年。馬嘶芳草遠，高樓簾半卷。斂袖翠蛾攢，相逢爾許難。
酒泉子
作者：顧夐（唐）

楊柳無風，輕惹春煙殘雨。杏花愁，鶯正語，畫樓東。錦屏寂寞思無窮，還是不知訊息。鏡塵生，珠淚滴，羅帶縷金，蘭麝煙凝魂斷。畫屏欹，雲鬢亂，恨難任。幾回垂淚滴鴛衾，薄情何處去？月臨窗，花滿樹，小檻日斜，風度綠窗人悄悄。翠幃閑掩舞雙鸞，舊香寒。別來情緒轉難判，韶顏看卻老。依稀粉上有啼痕，暗銷魂。黛薄紅深，約掠綠鬟雲膩。小鴛鴦，金翡翠，稱人心。錦鱗無處傳幽意，海燕蘭堂春又去。來年書，千點淚，掩卻菱花，收拾翠鈿休上面。金蟲玉燕鎖香奩，恨厭厭。雲鬟半墜懶重篸，淚侵山枕濕。銀燈背帳夢方酣，水碧風清，入檻細香紅藕膩。謝娘斂翠恨無涯，小屏斜。堪憎蕩子不還家，謾留羅帶結。帳深枕膩炷沉煙，黛怨紅羞，掩映畫堂春欲暮。殘花微雨隔青樓，思悠悠。芳菲時節看將度，寂寞無人還獨語。畫羅襦，香粉汙，
浣溪沙
作者：顧夐（唐）

春色迷人恨正賒，可堪蕩子不還家，細風輕露著梨花。簾外有情雙燕揚，檻前無力綠楊斜，小屏狂夢極天涯。紅藕香寒翠渚平，月籠虛閣夜蛩清，塞鴻驚夢兩牽情。寶帳玉爐殘麝冷，羅衣金縷暗塵生，小窗孤燭淚縱橫。荷芰風輕簾幕香，繡衣鸂鶒泳回塘，小屏閑掩舊瀟湘。恨入空幃鸞影獨，淚凝雙臉渚蓮光，薄情年少悔思量。惆悵經年別謝娘，月窗花院好風光，此時相望最情傷。青鳥不來傳錦字，瑤姬何處鎖蘭房，忍教魂夢兩茫茫。庭菊飄黃玉露濃，冷莎偎砌隱鳴蛩，何期良夜得相逢。背帳風搖紅蠟滴，惹香暖夢繡衾重，覺來枕上怯晨鐘。雲澹風高葉亂飛，小庭寒雨綠苔微，深閨人靜掩屏帷。粉黛暗愁金帶枕，鴛鴦空繞畫羅衣，那堪孤負不思歸。雁響遙天玉漏清，小紗窗外月朧明，翠幃金鴨炷香平。何處不歸音信斷，良宵空使夢魂驚，簟涼枕冷不勝情。露白蟾明又到秋，佳期幽會兩悠悠，夢牽情役幾時休。記得泥人微斂黛，無言斜倚小書樓。暗思前事不勝愁。
更漏子
作者：顧夐（唐）

舊歡娛，新悵望，擁鼻含嚬樓上。濃柳翠，晚霞微，簾半卷，屏斜掩，遠岫參差迷眼。歌滿耳，酒盈尊，
應天長
作者：顧夐（唐）

瑟瑟羅裙金線縷，輕透鵝黃香畫袴。垂交帶，盤鸚鵡，揹人勻檀注，慢轉嬌波偷覷。斂黛春情暗許，倚屏慵不語。
漁歌子
作者：顧夐（唐）

曉風清，幽沼綠，倚闌凝望珍禽浴。畫簾垂，翠屏曲，好攄懷，堪寓目，身閒心靜平生足。酒杯深，光影促，
河傳
作者：顧夐（唐）

燕揚晴景。小窗屏暖，鴛鴦交頸。菱花掩卻翠鬟欹，繡幃香斷金鸂鶒。無訊息，心事空相憶。倚東風，曲檻，春晚。碧流紋細，綠楊絲軟。露華鮮，杏枝繁。鶯轉，野蕪平似剪。直是人間到天上，堪遊賞，醉眼疑屏障。對池塘，棹舉，舟去。波光渺渺，不知何處。岸花汀草共依依，天涯離恨江聲咽，啼猿切，此意向誰說？倚蘭橈，
木蘭花
作者：顧夐（唐）

月照玉樓春漏促，颯颯風搖庭砌竹。夢驚鴛被覺來時，惆悵少年遊冶去，枕上兩蛾攢細綠。曉鶯簾外語花枝，柳映玉樓春日晚，雨細風輕煙草軟。畫堂鸚鵡語雕籠，香滅繡幃人寂寂，倚檻無言愁思遠。恨郎何處縱疏狂，月皎露華窗影細，風送菊香黏繡袂。博山爐冷水沉微，懶展羅衾垂玉箸，羞對菱花篸寶髻。良宵好事枉教休，拂水雙飛來去燕，曲檻小屏山六扇。春愁凝思結眉心，話別情多聲欲戰，玉箸痕留紅粉面。鎮長獨立到黃昏，
虞美人
作者：顧夐（唐）

曉鶯啼破相思夢，簾卷金泥鳳。宿妝猶在酒初醒，香檀細畫侵桃臉，羅袂輕輕斂。佳期堪恨再難尋，觸簾風送景陽鐘，鴛被繡花重。曉幃初卷冷煙濃，起來無語理朝妝，寶匣鏡凝光。綠荷相倚滿池塘，翠屏閑掩垂珠箔，絲雨籠池閣。露粘紅藕咽清香，小金鸂鶒沈煙細，膩枕堆雲髻。淺眉微斂注檀輕，碧梧桐映紗窗晚，花謝鶯聲懶。小屏屈曲掩青山，顛狂年少輕離別，孤負春時節。畫羅紅袂有啼痕，深閨春色勞思想，恨共春蕪長。黃鸝嬌轉泥芳妍，憑闌愁立雙蛾細，柳影斜搖砌。玉郎還是不還家，少年豔質勝瓊英，早晚別三清。蓮冠穩篸鈿篦橫，遲遲少轉腰身嫋，翠靨眉心小。醮壇風急杏枝香，
臨江仙
作者：顧夐（唐）

碧染長空池似鏡，倚樓閑望凝情。滿衣紅藕細香清。象床珍簟，山障掩，玉琴橫。暗想昔時歡笑事，如今贏得愁生。博山爐暖澹煙輕。蟬吟人靜，殘日傍，小窗明。幽閨小檻春光晚，柳濃花澹鶯稀。舊歡思想尚依依。翠嚬紅斂，終日損芳菲。何事狂夫音信斷，不如梁燕猶歸。畫堂深處麝煙微。屏虛枕冷，風細雨霏霏。月色穿簾風入竹，倚屏雙黛愁時。砌花含露兩三枝。如啼恨臉，魂斷損容儀。香燼暗銷金鴨冷，可堪孤負前期。繡襦不整鬢鬟欹。幾多惆悵，情緒在天涯。
獻衷心
作者：顧夐（唐）

繡鴛鴦帳暖，畫孔雀屏欹。人悄悄，月明時。想昔年歡笑，恨今日分離。銀釭背，銅漏永，阻佳期。小爐煙細，虛閣簾垂。幾多心事，暗地思惟。被嬌娥牽役，
女冠子
作者：鹿虔扆（唐）

鳳樓琪樹，惆悵劉郎一去。正春深，洞裡愁空結，竹疏齋殿迥，松密醮壇陰。倚雲低首望，可知心。步虛壇上，絳節霓旌相向。引真仙，玉佩搖蟾影，露濃霜簡濕，風緊羽衣偏。欲留難得住，卻歸天。
思越人
作者：鹿虔扆（唐）

翠屏欹，銀燭背，漏殘清夜迢迢。雙帶繡窠盤錦薦，珊瑚枕膩鴉鬟亂，玉纖慵整雲散。苦是適來新夢見，
虞美人
作者：鹿虔扆（唐）

卷荷香澹浮煙渚，綠嫩擎新雨。瑣窗疏透曉風清，九疑黛色屏斜掩，枕上眉心斂。不堪相望病將成，
臨江仙
作者：鹿虔扆（唐）

金鎖重門荒苑靜，綺窗愁對秋空。翠華一去寂無蹤。玉樓歌吹，聲斷已隨風。煙月不知人事改，夜闌還照深宮。藕花相向野塘中。暗傷亡國，清露泣香紅。無賴曉鶯驚夢斷，起來殘酒初醒。映窗絲柳嫋煙青。翠簾慵卷，約砌杏花零。一自玉郎遊冶去，蓮凋月慘儀形。暮天微雨灑閒庭。手挪裙帶，無語倚雲屏。
華清詞
作者：顧雲（唐）

祥雲皓鶴盤碧空，喬松稍稍韻微風。絳節影來，丹砂黃金世可度，願啟一言告仙翁。道門弟子山中客，
天威行
作者：顧雲（唐）

蠻嶺高，蠻海闊，去舸回艘投此歇。一夜舟人得夢間，海神怕急上岸走，山燕股慄入石藏。金蛇飛狀霍閃過，風定雲開始望看，萬裡青山分兩片。車遙遙，馬闐闐，耿恭拜出井底水，廣利刺開山上泉。若論終古濟物意，
築城篇
作者：顧雲（唐）

三十六裡西川地，圍繞城郭峨天橫。一家人率一口甓，不假神龜出指蹤，盡憑心匠為籌畫。畫閣團團真鐵甕，散花樓晚掛殘虹，濯錦秋江澄倒碧。西川父老賀子孫，
蘇君廳觀韓幹馬障歌
作者：顧雲（唐）

杜甫歌詩吟不足，可憐曹霸丹青曲。直言弟子韓幹馬，秦王學士居武功，六印名家聲價雄。乃孫屈跡甯百里，屹然六幅古屏上，欻見胡人牽入天廄之神龍。麟鬐鳳臆真相似，秋竹慘慘披兩耳。輕勻杏蕊糝皮毛，眼前只欠燕雪飛，蹄下如聞朔風起。朱崖謫掾從亡歿，
苔歌
作者：顧雲（唐）

檻前溪奪秋空色，百丈潭心數砂礫。松筠條條長碧苔，撥浪輕拈出少時，一髻濃煙三四尺。山光日華亂相射，如看玉女洗頭處，解破雲鬟收未得。即是仙宮欲制六銖衣，瓊蘇玉鹽爛漫煮，咽入丹田續靈液。會待功成插翅飛，
池陽醉歌贈匡廬處士姚巖傑
作者：顧雲（唐）

九華太守行春罷，高絳紅筵壓花榭。四面繁英拂檻開，絃索緊快管聲脆，急曲碎拍聲相連。主人憐才多傾興，黿潭鱗粉解不去，鴉嶺蕊花澆不醒。肺枯似著爐韝煽，展開一卷讀一首，四顧特地無涯垠。又開一軸讀一帙，經疾史恙萬片恨，墨炙筆針如有神。呵叱潘陸鄙瑣屑，吳兢纂出昇平源，十事分明鋪在紙。裔孫才業今如此，戲操狂翰涴蠻箋，傍人莫笑我率然。
詠柳二首
作者：顧雲（唐）

帶露含煙處處垂，綻黃搖綠嫩參差。長堤未見風飄絮，離亭不放到春暮，折盡拂簷千萬枝。閑花野草總爭新，眉皺絲幹獨不勻。乞取東風殘氣力，莫教虛度一年春。
隴頭水
作者：楊師道（唐）

隴頭秋月明，隴水帶關城。笳添離別曲，風送斷腸聲。映雪峰猶暗，乘冰馬屢驚。霧中寒雁至，沙上轉蓬輕。天山傳羽檄，漢地急徵兵。陣開都護道，劍聚伏波營。於茲覺無渡，方共濯胡纓。
中書寓直詠雨簡褚起居上官學士
作者：楊師道（唐）

雲暗蒼龍闕，沉沉殊未開。窗臨鳳凰沼，颯颯雨聲來。電影入飛閣，風威淩吹臺。長簷響奔溜，清簟肅浮埃。早荷葉稍沒，新篁枝半摧。茲晨悵多緒，懷友自難裁。況複重城內，日暮獨裴回。玉階良史筆，金馬掞天才。高甍通散騎，複道駕蓬萊。思君贈桃李，於此冀瓊瑰。
闕題
作者：楊師道（唐）

漢家伊洛九重城，禦路浮橋萬裡平。桂戶雕樑連綺翼，燕趙蛾眉舊傾國，楚宮腰細本傳名。二月桑津期結伴，扇裡細妝將夜並，風前獨舞共花榮。兩鬟百萬誰論價，羊車詎畏青門閉，兔月今宵照後庭。
初秋夜坐應詔
作者：楊師道（唐）

玉管涼初應，金壺夜漸闌。滄池流稍潔，仙掌露方漙。雁聲風處斷，樹影月中寒。爽氣長空淨，高吟覺思寬。
賦終南山用風字韻應詔
作者：楊師道（唐）

眷言懷隱逸，輟駕踐幽叢。白雲飛夏雨，碧嶺橫春虹。草綠長楊路，花疏五柞宮。登臨日將晚，蘭桂起香風。
詠飲馬應詔
作者：楊師道（唐）

清晨控龍馬，弄影出花林。躞蹀依春澗，聯翩度碧潯。苔流染絲絡，水潔寫雕簪。一禦瑤池駕，詎憶長城陰。
初宵看婚
作者：楊師道（唐）

洛城花燭動，戚裡畫新蛾。隱扇羞應慣，含情愁已多。輕啼濕紅粉，微睇轉橫波。更笑巫山曲，空傳暮雨過。
侍宴賦得起坐彈鳴琴二首
作者：楊師道（唐）

北林鵲夜飛，南軒月初進。調弦發清徵，蕩心祛褊吝。變作離鴻聲，還入思歸引。長歎未終極，秋風飄素鬢。絲傳園客意，曲奏楚妃情。罕有知音者，空勞流水聲。
詠琴
作者：楊師道（唐）

久擅龍門質，孤竦嶧陽名。齊娥初發弄，趙女正調聲。嘉客勿遽反，繁弦曲未成。
詠笙
作者：楊師道（唐）

短長插鳳翼，洪細摹鸞音。能令楚妃歎，複使荊王吟。切切孤竹管，來應雲和琴。
應詔詠巢烏
作者：楊師道（唐）

桂樹春暉滿，巢烏刷羽儀。朝飛麗城上，夜宿碧林陲。背風藏密葉，向日逐疏枝。仰德還能哺，依仁遂可窺。驚鳴雕輦側，王吉自相知。
奉和夏日晚景應詔
作者：楊師道（唐）

輦路夾垂楊，離宮通建章。日落橫峰影，雲歸起夕涼。雕軒動流吹，羽蓋息回塘。薙草生還綠，殘花落尚香。青巖類姑射，碧澗似汾陽。幸屬無為日，歡娛尚未央。
奉和聖制春日望海
作者：楊師道（唐）

春山臨渤海，徵旅輟晨裝。回瞰盧龍塞，斜瞻肅慎鄉。洪波回地軸，孤嶼映雲光。落日驚濤上，浮天駭浪長。仙台隱螭駕，水府泛黿梁。碣石朝煙滅，之罘歸雁翔。北巡非漢後，東幸異秦皇。搴旗羽林客，跋距少年場。龍擊驅遼水，鵬飛出帶方。將舉青丘繳，安訪白霓裳。
春朝閒步
作者：楊師道（唐）

休沐乘閑豫，清晨步北林。池塘藉芳草，蘭芷襲幽衿。霧中分曉日，花里弄春禽。野徑香恆滿，山階筍屢侵。何須命輕蓋，桃李自成陰。
還山宅
作者：楊師道（唐）

暮春還舊嶺，徙倚玩年華。芳草無行徑，空山正落花。垂藤掃幽石，臥柳礙浮槎。鳥散茅簷靜，雲披澗戶斜。依然此泉路，猶是昔煙霞。
詠馬
作者：楊師道（唐）

寶馬權奇出未央，雕鞍照曜紫金裝。春草初生馳上苑，徒令漢將連年去，宛城今已獻名王。
奉和詠弓
作者：楊師道（唐）

霜重麟膠勁，風高月影圓。烏飛隨帝輦，雁落逐鳴弦。
詠硯
作者：楊師道（唐）

圓池類璧水，輕翰染煙華。將軍欲定遠，見棄不應賒。
奉和正日臨朝應詔
作者：楊師道（唐）

皇猷被寰宇，端扆屬元辰。九重麗天邑，千門臨上春。
詠舞
作者：楊師道（唐）

二八如迴雪，三春類早花。分行向燭轉，一種逐風斜。
送泉州李使君之任
作者：包何（唐）

傍海皆荒服，分符重漢臣。雲山百越路，市井十洲人。執玉來朝遠，還珠入貢頻。連年不見雪，到處即行春。
和孟虔州閑齋即事
作者：包何（唐）

古郡鄰江嶺，公庭半薜蘿。府僚閑不入，山鳥靜偏過。睥睨臨花柳，欄幹枕芰荷。麥秋今欲至，君聽兩岐歌。
同李郎中淨律院梡子樹
作者：包何（唐）

本梡稀難識，沙門種則生。葉殊經寫字，子為佛稱名。濾水澆新長，燃燈暖更榮。亭亭無別意，只是勸修行。
同閻伯均宿道士觀有述
作者：包何（唐）

南國佳人去不回，洛陽才子更須媒。綺琴白雪無心弄，縱令奔月成仙去，且作行雲入夢來。
送烏程王明府貶巴江
作者：包何（唐）

一片孤帆無四鄰，北風吹過五湖濱。相看儘是江南客，獨有君為嶺外人。
同舍弟佶、班、韋二員外秋苔對之成詠
作者：包何（唐）

每看苔蘚色，如向簿書閑。幽思纏芳樹，高情寄遠山。雨痕連地綠，日色出林斑。卻笑興公賦，臨危滑石間。
送王汶宰江陰
作者：包何（唐）

郡北乘流去，花間竟日行。海魚朝滿市，江鳥夜喧城。止酒非關病，援琴不在聲。應緣五斗米，數日滯淵明。
和苗員外寓直中書
作者：包何（唐）

朝列稱多士，君家有二難。貞為臺裡柏，芳作省中蘭。夜宿分曹闊，晨趨接武歡。每憐雙闕下，雁序入鴛鸞。
闕下芙蓉
作者：包何（唐）

一人理國致昇平，萬物呈祥助聖明。天上河從闕下過，更對樂懸張宴處，歌工欲奏採蓮聲。
江上田家
作者：包何（唐）

近海川原薄，人家本自稀。黍苗期臘酒，霜葉是寒衣。市井誰相識，漁樵夜始歸。不須騎馬問，恐畏狎鷗飛。
送韋侍禦奉使江嶺諸道催青苗錢
作者：包何（唐）

近遠從王事，南行處處經。手持霜簡白，心在夏苗青。回雁書應報，愁猿夜屢聽。因君使絕域，方物盡來庭。
和程員外春日東郊即事
作者：包何（唐）

郎官休浣憐遲日，野老歡娛為有年。幾處折花驚蝶夢，直到閉關朝謁去，鶯聲不散柳含煙。
裴端公使院，賦得隔簾見春雨
作者：包何（唐）

細雨未成霖，垂簾但覺陰。唯看上砌濕，不遣入簷深。度隙沾霜簡，因風潤綺琴。須移戶外屨，簷溜夜相侵。
相裡使君第七男生日
作者：包何（唐）

娶妻生子複生男，獨有君家眾所談。荀氏八龍唯欠一，誰道眾賢能繼體，須知個個出於藍。
同諸公尋李方直不遇
作者：包何（唐）

聞說到揚州，吹簫憶舊遊。人來多不見，莫是上迷樓。
婺州留別鄧使君
作者：包何（唐）

西掖馳名久，東陽出守時。江山婺女分，風月隱侯詩。別恨雙溪急，留歡五馬遲。回舟映沙嶼，未遠剩相思。
寄楊侍禦
作者：包何（唐）

一官何幸得同時，十載無媒獨見遺。今日不論腰下組，請君看取鬢邊絲。
賦得秤，送孟孺卿
作者：包何（唐）

願以金秤錘，因君贈別離。鉤懸新月吐，衡舉眾星隨。掌握須平執，錙銖必盡知。由來投分審，莫放弄權移。
長安曉望，寄崔補闕
作者：包何（唐）

迢遞山河擁帝京，參差宮殿接雲平。風吹曉漏經長樂，自憐久滯諸生列，未得金閨籍姓名。
聽琴
作者：劉禹錫（唐）

禪思何妨在玉琴，真僧不見聽時心。秋堂境寂夜方半，雲去蒼梧湘水深。
魏宮詞二首
作者：劉禹錫（唐）

日晚長秋簾外報，望陵歌舞在明朝。添爐欲爇薰衣麝，憶得分時不忍燒。日映西陵松柏枝，下臺相顧一相思。朝來樂府長歌曲，唱著君王自作詞。
楊枝詞二首
作者：劉禹錫（唐）

迎得春光先到來，淺黃輕綠映樓臺。只緣嫋娜多情思，更被春風長倩猜。巫峽巫山楊柳多，朝雲暮雨遠相和。因想陽臺無限事，來君回唱竹枝歌。
竹枝詞二首
作者：劉禹錫（唐）

楊柳青青江水準，聞郎江上唱歌聲。東邊日出西邊雨，道是無晴卻有晴。楚水巴山江雨多，巴人能唱本鄉歌。今朝北客思歸去，回入紇那披綠羅。
堤上行三首
作者：劉禹錫（唐）

酒旗相望大堤頭，堤下連檣堤上樓。日暮行人爭渡急，槳聲幽軋滿中流。江南江北望煙波，入夜行人相應歌。桃葉傳情竹枝怨，水流無限月明多。春堤繚繞水徘徊，酒舍旗亭次第開。日晚上樓招估客，軻峨大艑落帆來。
《踏歌詞四首
作者：劉禹錫（唐）

春江月出大堤平，堤上女郎連袂行。唱盡新詞歡不見，紅霞映樹鷓鴣鳴。桃蹊柳陌好經過，燈下妝成月下歌。為是襄王故宮地，至今猶自細腰多。新詞宛轉遞相傳，振袖傾鬟風露前。月落烏啼雲雨散，遊童陌上拾花鈿。日暮江頭聞竹枝，南人行樂北人悲。自從雪裡唱新曲，直到三春花盡時。
步虛詞二首
作者：劉禹錫（唐）

阿母種桃雲海際，花落子成三千歲。海風吹折最繁枝，跪捧瓊盤獻天帝。華表千年一鶴歸，凝丹為頂雪為衣。星星仙語人聽盡，卻向五雲翻翅飛。
阿嬌怨
作者：劉禹錫（唐）

望見葳蕤舉翠華，試開金屋掃庭花。須臾宮女傳來信，言幸平陽公主家。
秋詞二首
作者：劉禹錫（唐）

自古逢秋悲寂寥，我言秋日勝春朝。晴空一鶴排雲上，便引詩情到碧霄。山明水淨夜來霜，數樹深紅出淺黃。試上高樓清入骨，豈如春色嗾人狂。
秋扇詞
作者：劉禹錫（唐）

莫道恩情無重來，人間榮謝遞相催。當時初入君懷袖，豈念寒爐有死灰。
竹枝詞九首
作者：劉禹錫（唐）

白帝城頭春草生，白鹽山下蜀江清。南人上來歌一曲，北人莫上動鄉情。山桃紅花滿上頭，蜀江春水拍山流。花紅易衰似郎意，水流無限似儂愁。江上朱樓新雨晴，瀼西春水縠紋生。橋東橋西好楊柳，人來人去唱歌行。日出三竿春霧消，江頭蜀客駐蘭橈。憑寄狂夫書一紙，家住成都萬裡橋。兩岸山花似雪開，家家春酒滿銀盃。昭君坊中多女伴，永安宮外踏青來。城西門前灩澦堆，年年波浪不能摧。懊惱人心不如石，少時東去複西來。瞿塘嘈嘈十二灘，人言道路古來難。長恨人心不如水，等閒平地起波瀾。巫峽蒼蒼煙雨時，清猿啼在最高枝。個裡愁人腸自斷，由來不是此聲悲。山上層層桃李花，雲間煙火是人家。銀釧金釵來負水，長刀短笠去燒畬。
楊柳枝詞九首
作者：劉禹錫（唐）

塞北梅花羌笛吹，淮南桂樹小山詞。請君莫奏前朝曲，聽唱新翻楊柳枝。南陌東城春早時，相逢何處不依依。桃紅李白皆誇好，須得垂楊相發揮。鳳闕輕遮翡翠幃，龍池遙望麴塵絲。禦溝春水相輝映，狂殺長安年少兒。金穀園中鶯亂飛，銅駝陌上好風吹。城中桃李須臾盡，爭似垂楊無限時。花萼樓前初種時，美人樓上鬥腰肢。如今拋擲長街裡，露葉如啼欲向誰。煬帝行宮汴水濱，數枝楊柳不勝春。晚來風起花如雪，飛入宮牆不見人。禦陌青門拂地垂，千條金縷萬條絲。如今綰作同心結，將贈行人知不知。城外春風吹酒旗，行人揮袂日西時。長安陌上無窮樹，唯有垂楊管別離。輕盈嫋娜佔年華，舞榭妝樓處處遮。春盡絮花留不得，隨風好去落誰家。
浪淘沙九首
作者：劉禹錫（唐）

九曲黃河萬裡沙，浪淘風簸自天涯。如今直上銀河去，同到牽牛織女家。洛水橋邊春日斜，碧流清淺見瓊砂。無端陌上狂風急，驚起鴛鴦出浪花。汴水東流虎眼紋，清淮曉色鴨頭春。君看渡口淘沙處，渡卻人間多少人。鸚鵡洲頭浪颭沙，青樓春望日將斜。銜泥燕子爭歸舍，獨自狂夫不憶家。濯錦江邊兩岸花，春風吹浪正淘沙。女郎剪下鴛鴦錦，將向中流匹晚霞。日照澄洲江霧開，淘金女伴滿江隈。美人首飾侯王印，儘是沙中浪底來。八月濤聲吼地來，頭高數丈觸山回。須臾卻入海門去，捲起沙堆似雪堆。莫道讒言如浪深，莫言遷客似沙沉。千淘萬漉雖辛苦，吹盡狂沙始到金。流水淘沙不暫停，前波未滅後波生。令人忽憶瀟湘渚，回唱迎神三兩聲。
洛中送韓七中丞之吳興口號五首
作者：劉禹錫（唐）

昔年意氣結群英，幾度朝回一字行。海北江南零落盡，兩人相見洛陽城。自從雲散各東西，每日歡娛卻慘淒。離別苦多相見少，一生心事在書題。今朝無意訴離杯，何況清弦急管催。本欲醉中輕遠別，不知翻引酒悲來。駱駝橋上蘋風急，鸚鵡杯中箬下春。水碧山青知好處，開顏一笑向何人。溪中士女出笆籬，溪上鴛鴦避畫旗。何處人間似仙境，春山攜妓採茶時。
送廖參謀東遊二首
作者：劉禹錫（唐）

九陌逢君又別離，行雲別鶴本無期。望嵩樓上忽相見，看過花開花落時。繁花落盡君辭去，綠草垂楊引徵路。東道諸侯皆故人，留連必是多情處。
洛中春末送杜錄事赴蘄州
作者：劉禹錫（唐）

樽前花下長相見，明日忽為千里人。君過午橋回首望，洛城猶自有殘春。
夜燕福建盧侍郎宅因送之鎮
作者：劉禹錫（唐）

暫駐旌旗洛水堤，綺筵紅燭醉蘭閨。美人美酒長相逐，莫怕猿聲發建溪。
重送鴻舉師赴江陵謁馬逢侍禦
作者：劉禹錫（唐）

西北秋風凋蕙蘭，洞庭波上碧雲寒。茂陵才子江陵住，乞取新詩合掌看。
贈長沙贊頭陀
作者：劉禹錫（唐）

外道邪山千萬重，真言一發盡摧峰。有時明月無人夜，獨向昭潭制惡龍。
送霄韻上人遊天臺
作者：劉禹錫（唐）

曲江僧向松江見，又到天臺看石橋。鶴戀故巢雲戀岫，比君猶自不逍遙。
臺城懷古
作者：劉禹錫（唐）

清江悠悠王氣沉，六朝遺事何處尋。宮牆隱嶙圍野澤，鸛鶂夜鳴秋色深。
戲贈崔千牛
作者：劉禹錫（唐）

學道深山許老人，留名萬代不關身。勸君多買長安酒，南陌東城佔取春。
揚州春夜李端公益張侍御登段侍御平路密縣李少府畼秘書張正字復元同會於水館對酒聯句追刻燭擊銅缽故事遲輒舉觥以飲之逮夜艾群公沾醉紛然就枕餘偶獨醒因題詩於段君枕上以志其事
作者：劉禹錫（唐）

寂寂獨看金燼落，紛紛只見玉山頹。自羞不是高陽侶，一夜星星騎馬回。
逢王十二學士入翰林，因以詩贈
作者：劉禹錫（唐）

廄馬翩翩禁外逢，星槎上漢杳難從。定知欲報淮南詔，促召王褒入九重。
闕下口號呈柳儀曹
作者：劉禹錫（唐）

彩仗神旗獵曉風，雞人一唱鼓蓬蓬。銅壺漏水何時歇，如此相催即老翁。
監祠夕月壇書事
作者：劉禹錫（唐）

西皞司分晝夜平，羲和停午太陰生。鏗鏘揖讓秋光裡，觀者如雲出鳳城。
元和甲午歲詔書盡徵江湘逐客餘自武陵赴京宿於都亭有懷續來諸君子
作者：劉禹錫（唐）

雷雨江山起臥龍，武陵樵客躡仙蹤。十年楚水楓林下，今夜初聞長樂鐘。
元和十一年自朗州召至京，戲贈看花諸君子
作者：劉禹錫（唐）

紫陌紅塵拂面來，無人不道看花回。玄都觀裡桃千樹，儘是劉郎去後栽。
再遊玄都觀
作者：劉禹錫（唐）

百畝庭中半是苔，桃花淨盡菜花開。種桃道士歸何處，前度劉郎今又來。
與歌者米嘉榮
作者：劉禹錫（唐）

唱得涼州意外聲，舊人唯數米嘉榮。近來時世輕先輩，好染髭須事後生。
望夫石
作者：劉禹錫（唐）

終日望夫夫不歸，化為孤石苦相思。望來已是幾千載，只似當時初望時。
聽舊宮中樂人穆氏唱歌
作者：劉禹錫（唐）

曾隨織女渡天河，記得雲間第一歌。休唱貞元供奉曲，當時朝士已無多。
金陵五題：石頭城
作者：劉禹錫（唐）

山圍故國周遭在，潮打空城寂寞回。淮水東邊舊時月，夜深還過女牆來。
金陵五題：烏衣巷
作者：劉禹錫（唐）

朱雀橋邊野草花，烏衣巷口夕陽斜。舊時王謝堂前燕，飛入尋常百姓家。
金陵五題：臺城
作者：劉禹錫（唐）

臺城六代競豪華，結綺臨春事最奢。萬戶千門成野草，只緣一曲後庭花。
金陵五題：生公講堂
作者：劉禹錫（唐）

生公說法鬼神聽，身後空堂夜不扃。高坐寂寥塵漠漠，一方明月可中庭。
金陵五題：江令宅
作者：劉禹錫（唐）

南朝詞臣北朝客，歸來唯見秦淮碧。池臺竹樹三畝餘，至今人道江家宅。
韓信廟
作者：劉禹錫（唐）

將略兵機命世雄，蒼黃鐘室歎良弓。遂令後代登壇者，每一尋思怕立功。
李賈二大諫拜命後寄楊八壽州
作者：劉禹錫（唐）

諫省新登二直臣，萬方驚喜捧絲綸。則知天子明如日，肯放淮南高臥人。